**NABOR IZBIRNIH PREDMETOV ZA 8.razred**

Pred vami se nagaja seznam izbirnih predmetov, ki jih v šolskem letu 2019/20 ponujamo učencem 8.razreda.

Učenec si izbere 2 uri izbirnih predmetov (izjemoma tudi 3 ure). Na osnovi vaših odločitev, ki ste jih v pogovoru z vašim otrokom sprejeli, bomo izbrali predmete za katere bo največje zanimanje. Vljudno Vas prosimo, da se pred odločitvijo temeljito pogovorite z otrokom in se skupaj odločite, katere izbirne predmete bo otrok v naslednjem šolskem letu obiskoval.

**II.TUJ JEZIK – NEMŠČINA 2**

**KOT NEOBVEZNI IZBIRNI PREDMET**

**V 4., 5. in 6. RAZREDU 2019/2020**

**TER NEMŠČINA KOT OBVEZNI IZBIRNI PREDMET**

**V 7., 8. in 9. RAZREDU 2019/2020**

**10 glavnih prednosti učenja nemščine**



*☺ Naučiti se nov jezik, je kot darilo za vse življenje.*

*☺ Čim prej se otroci učijo, lažje jim gre.*

*☺ Učenje jezikov spodbuja mišljenje in razvija možgane.*

*☺ Otroci se učijo ob igri.*

*☺ Otroci se ob učenju jezikov naučijo boljših socialnih veščin.*

*☺ Otroci bolje razumejo svet.*

*☺ Otroci lahko pridobijo nove prijatelje v drugih deželah.*

*☺ Znanje jezikov lahko izboljša njihove možnosti v karieri.*

*☺ Jeziki so zelo koristni za veliko delovnih mest.*

*☺ Sposobnost izražanja v drugem jeziku daje dober občutek uspeha.*

**Kdo se lahko odloči za učenje nemščine?**

Za nemščino kot neobvezni in obvezni izbirni predmet se lahko odločijo vsi učenci druge in tretje triade. Ključnega pomena je kontinuiteta znanja, zato je pomembno, da učenci učenja ne prekinjajo.

Nemščina se izvaja dve uri tedensko in se ocenjuje. 

**RETORIKA**

Pri izbirnem predmetu Retorika učenci spoznavajo:

☺ da retorika ni znanost ali umetnost, temveč veščina uspešnega prepričevanja in argumentiranja;

☺ da nam retorika pomaga prepričati in razumeti v različnih situacijah;

☺ da je o isti stvari mogoče govoriti na različne načine;

☺ da morajo imeti dobre argumente za prepričevanje poslušalca, poslušalcev;

☺ da so mimika, drža, geste zelo pomembne za uspešnost govorca;

☺ različne vrste govora in ga sami tudi napišejo (s pomočjo);

☺ vadijo lepo, doživeto branje, recitiranje, deklamiranje ...

**VERSTVA IN ETIKA**

Cilji:

- razvijanje sposobnosti za oblikovanje zavesti o samem sebi;

- razvijanje sposobnosti razumeti druge ljudi;

- razvijanje zmožnosti za soočanje z vprašanji smisla našega življenja;

- spoznavati vlogo verstev pri nastanku civilizacij;

- priprava na kritičnost do negativnih pojavov v zvezi z verstvi;

- priprava na samostojen pogovor o verski stvarnosti;

- razvijanje zmožnosti etične presoje (kaj je prav in kaj ni).

Za učence 7.,8. ali 9. razreda. Obsega eno uro tedensko. Spoznavamo,kako lahko verstva pomagajo sodobnemu človeku. Kako najti **smisel življenja** *(eksistencialni vidik),*kaj je v človekovem življenju **prav** in kaj ne (*etični vidik*). Sproščeno in spoštljivo se **pogovarjamo** o različnih verstvih sveta. Poudarek je na sodelovanju učencev,ki jim ni dovolj le zabava ampak iščejo v življenju nekaj **globljega**,duhovnega. Učencev,ki jih **bega** sodobni svet,ki kar *nekam hiti*…

Spoznamo temelje krščanstva,islama,budizma,hinduizma,judovstva,starih plemenskih verstev – stari Slovani,ameriški Indijanci…

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**TURISTIČNA VZGOJA**

Turistična vzgoja je enoletni izbirni predmet. Glavni namen predmeta je vzgoja učencev za pozitivni odnos do turizma in turistov. Učencem naj bi vzbudili zanimanje za turizem, ter jih motivirali za pridobivanje znanja  o turizmu kot družbenem gibanju in zelo perspektivni gospodarski dejavnosti. Hkrati naj bi spodbujali učence k spoznavanju in ohranjanju, ter smotrnemu izkoriščanju naše naravne in kulturne dediščine.

**Splošni cilji predmeta:**

Učenci :

* na primeru domačega kraja spoznavajo turizem kot družbeno gibanje in gospodarsko dejavnost, ki je pomembna za razvoj Slovenije,
* seznanijo se z osnovami za razvoj turizma v domači pokrajini in v Sloveniji,
* spoznavajo in vrednotijo osnove za razvoj turizma, zlasti naravno in kulturno dediščino,
* se vključujejo v turistično življenje domačega kraja  in pri tem spoznavajo ljudi in ustanove, ki se ukvarjajo s turizmom in živijo od njega, spoznavajo turistične poklice in možnosti zaposlovanja v turističnih dejavnostih,
* spoznavajo turistično društveno dejavnost in se pripravljajo za sodelovanje v turističnem društvu,
* razvijajo sposobnost kulturnega komuniciranja in javnega nastopanja.

**Tretjina ur je načrtovanih za delo na terenu:**

* ogled hotela,
* ogled turistične agencije, TIC-a,
* ogled turistične kmetije
* ogled šole za Storitvene dejavnosti Velenje – program Turistični tehnik,
* ogled Mladinskega hotela Velenje,
* vodenje po domačem kraju,
* priprava in vodenje izleta…

**RAČUNALNIŠTVO - multimedija**

Računalništvo - Multimedija je naravoslovno-tehnični izbirni predmet, pri katerem učenci spiralno nadgradijo, poglobijo in razširijo znanja pridobljena pri izbirnem predmetu Računalništvo - Urejanje besedil. Namen predmeta je seznaniti in naučiti učence uporabe računalnika kot multimedijske naprave za obdelavo besedila, slik, zvoka in animacije.


**Učenec se bo naučil in spoznal pri tem izbirnem predmetu:**

* kaj je multimedija,
* iskanje informacij po različnih medijih (internet, Cobiss ...),
* delo z optičnim bralnikom, digitalnim fotoaparatom in mikrofonom,
* medij slike (število barv, model prikazovanja barv, tiskanje slik, točkovno in predmetno obravnavanje slike, slike in slikarski programi na internetu),
* obdelave fotografij s slikarskimi programi (Paint.NET, GIMP ...),
* medij zvok (zapisi zvoka - midi, mp3, flac, zvočne datoteke na internetu),
* zakaj je multimedijsko predavanje bolj kakovostno od monomedijskega,
* delo s programom za izdelavo računalniških predstavitev PowerPoint 2013 (strani, učinki in animacije na predmetih, prehodi med stranmi, zvočni učinki, videoposnetki, oblikovne predloge, barvne sheme ...),
* elemente računalniške predstavitve (ključna in vodilna stran, stran z vsebino),
* pravila dobrega oblikovanja računalniških predstavitev (oblikovanje besedila, slik in animacij),
* uporabljati grafikone, diagrame in različne oblike strani, pripraviti slikovne iz zvočne podatke in jih učinkovito združiti z besedilom v računalniško predstavitev, **pripraviti računalniško predstavitev in kviz.**



Predmet je prilagojen učencem, ki že imajo nekaj znanja pri delu z računalnikom. Znanje pridobljeno pri tem predmetu lahko učenci uporabijo pri izdelavi računalniških predstavitev pri drugih predmetih ter predstavitvah najrazličnejših projektov, ki jih na šoli ne manjka.

Vsak učenec oz. skupina učencev si izbere temo iz področja, ki jih zanima in izdela računalniško predstavitev, ki jo na koncu predstavijo pred razredom. Vsak učenec dela **za svojim računalnikom,** računalnik doma ni potreben. Učenci svoje znanje v celoti pridobijo v šoli.



**MATEMATIČNA DELAVNICE 8**

Matematične delavnice je naravoslovni - tehnični izbirni predmet, pri katerem se učenci ukvarjajo z dejavnostmi, povezanimi z matematiko ter izmenjujejo svoje ideje in razumevanje matematike s sovrstniki in z učiteljem, pridobivajo izkušnje in jih povezujejo z matematičnimi znanji pridobljenimi pri rednem pouku.   
Razvijajo sposobnost izražanja svojega matematičnega znanja. Oblikujejo pozitiven odnos do matematike, razvijajo sposobnost opazovanja lastne matematične dejavnosti. Razvijajo prostorsko predstavljivost, učijo se celovitega načrtovanja in razvoja matematične dejavnosti. Spoznajo matematiko kot delo več generacij in narodov.

Predmet je namenjen učenkam in učencem različnih matematičnih sposobnosti. Učitelj prilagaja vsebino in obliko dela v razredu interesom in sposobnostim učencev.

**Učenec se bo pri tem predmetu seznanil z naslednjimi sklopi:**

**Zgodovina matematike**

|  |  |
| --- | --- |
|  |  |
|  |

* Poznati matematiko kot kulturni pojav, vedeti, da se dojemanje in način ukvarjanja z matematiko skozi zgodovino spreminjata in tako se spreminja njen pomen.
* Iskati vire in samostojno pridobiti informacije o matematiki iz različnih kultur.

**Drugačna geometrija**

* Poznati geometrijske like, telesa in njihove lastnosti (tangram, origami),
* upodobiti geometrijske lastnosti likov in teles pri konstrukcijah iz raznih materialov,
* uporabiti svoje geometrijsko znanje pri konstrukcijah z nestandardnimi orodji (deščica, kozarec).

**Geometrija s prepogibanjem papirja**

* Konstruirati preproste geometrijske like s prepogibanjem papirja,
* preveriti geometrijske lastnosti likov z rokovanjem materiala (s prepogibanjem papirja),
* z geometrijskimi argumenti utemeljiti preprosto konstrukcijo s prepogibanjem papirja,
* spoznati najosnovnejše o topologiji ploskev (ploskev, rob, ploskev, stran, dvostranske in enostranske ploskve).

**ŠPORT za ZDRAVJE (szz)**

Pri tem izbirnem predmetu smo osredotočeni na:

**telesni razvoj, razvoj gibalnih in funkcionalnih sposobnosti:**

* razvijati gibalne (predvsem moč, hitrost, koordinacija gibanja, gibljivost) in funkcionalne sposobnosti (aerobna in anaerobna vzdržljivost) z individualnimi programi
* z izbranimi nalogami ohranjati pravilno telesno držo in oblikovati skladno postavo
* opravljati dalj časa trajajoče gibalne naloge aerobnega značaja v naravi, kjer je poudarjena vztrajnost

**usvajanje in izpopolnjevanje različnih športnih znanj:**

* izpopolnjevati športno znanje tistih športov rednega učnega načrta športne vzgoje, ki ponujajo možnost poznejših dejavnosti v prostem času (atletika, ples, aerobika, odbojka, košarka, nogomet, plavanje)

**seznanjanje s teoretičnimi vsebinami:**

* spoznati pomen redne športne vadbe in primerne prehrane za zdravje in dobro počutje,
* spoznati primerno prehrano ob določenih športnih dejavnostih, pomen nadomeščanje izgubljene tekočine, škodljivost dopinga, poživil in drugih preparatov
* razumeti odzivanje organizma na napor

**prijetno doživljanje športa, oblikovanje in razvoj stališč, navad ter načinov ravnanja:**

* oblikovati odgovoren odnos do lastnega zdravja (redno ukvarjanje s športom v šoli in v prostem času, telesna nega, zdrava prehrana, nadomeščanje izgubljene tekočine)
* spodbujati medsebojno sodelovanje, zdravo tekmovalnost in sprejemanje drugačnosti,
* spoštovati pravila športnega obnašanja
* doživljati sprostitveni vpliv športne vadbe

**LIKOVNO SNOVANJE**

Izbirni predmet likovne vzgoje - **likovno snovanje** - je z svojimi vzgojno-izobraževalnimi nalogami pomemben dejavnik, ki dopolnjuje vsebine rednega predmeta likovna vzgoja. Pri likovnem snovanju učenke in učenci razvijajo interes za različne oblike likovne dejavnosti, zmožnost opazovanja, predstavljivosti, likovnega mišljenja, likovnega spomina, domišljije in ob likovnem ustvarjanju bogatijo čustvene, socialne in estetske osebnostne kvalitete.

VZGOJA ZA MEDIJE 2

Pri tem predmetu se učenci seznanijo z delovanjem televizije, oblikujejo svojo televizijsko oddajo oz. prispevke, spoznajo učinke množičnih medijev in še posebej problematične teme, povezane z mediji, kot so nasilje, idoli, stereotipi. V sodelovanju z lokalno televizijsko postajo se organizira ogled televizijskega studia, režije in postopka televizijskih prenosov. Na koncu se učenci soočijo z vplivom množičnih medijev na spremembe osebnostnih navad in napišejo pisma uredništvom, v katerih predstavijo pobude za spremembo medijskih vsebin.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**



**OBDELAVA GRADIV – UMETNE MASE**

Pri tem predmetu obdelujemo predvsem umetne snovi, z njimi pa še druga gradiva, ki so potrebna za izdelavo predmetov, kot so: usnje, tekstil, slama, papirna in lesna gradiva, lahko pa tudi mehkejša kovinska gradiva v obliki pločevine in žice. Pri izdelavi predmetov lahko učenci uporabijo tudi električni spajkalnik in grelnik z vročim zrakom. Izdelki morajo biti načrtovani in izdelani na desetinko milimetra natančno. Eden od izdelkov naj nastane z delitvijo dela. Poleg obrtniškega učenci spoznajo tudi industrijski način proizvodnje. Spoznajo nastanek in lastnosti kompozitnih gradiv. Pri delu učenci samostojno uporabljajo priročnike in druge vire informacij. Iščejo lastne rešitve pri konstruiranju predmetov ter sodelujejo pri organizaciji delovnega mesta in proizvodnega procesa. Konstruirajo in oblikujejo uporabne in dekorativne predmete tako, da uporabijo znanja, ki so jih pridobili pri predmetu tehnika in tehnologija ter znanja iz naravoslovnih predmetov (fizika, kemija, zemljepis itd.). V učne enote so vključeni elementi organizacije dela, planiranja proizvodnje in ekonomike. Pouk je organiziran v ustrezno opremljenih šolskih delavnicah. Posebna pozornost je namenjena varstvu pri delu. Cilji in vsebine se lahko povezujejo in dopolnjujejo s cilji in vsebinami tehničnih in naravoslovnih dni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ANSAMBELSKA IGRA – šolski band/glasbeni projekt**

Pri izbirnem predmetu glasba-šolski band se bodo učenci srečali in ustanovili šolsko glasbeno skupino. Spoznali bodo načine igranja na različnih instrumentih in pripravili nastope za prireditve, spremljali vokaliste in pevski zbor.

Ob igranju na te instrumente učenci razvijajo natančnost, vztrajnost, strpnost, prilagajajo se skupini oziroma skupini, orkestru.

Glasba – šolski band je namenjena vsem učencem, ne glede ali obiskujejo glasbeno šolo ali ne.

**POSKUSI V KEMIJI**


Če radi eksperimentirate, opazujete poskuse in si pri tem zastavljate vprašanja, ste natančni in redoljubni ter imate radi znanost in naravo, potem je ta predmet pravi za vas.

Predmet poskusi v kemiji se povezuje s splošno izobraževalnim predmetom kemija v 8. in 9. razredu in tudi s predmetom naravoslovje v 7. razredu. Predstavlja nadgradnjo navedenih predmetov.

Učenci spoznavajo metode varnega eksperimentalnega dela v kemiji, razvijajo eksperimentalne spretnosti in eksperimentalni pristop, ki vključuje: postavljanje hipotez, opazovanje in opisovanje pojavov, preizkušanje, zbiranje in beleženje opažanj in rezultatov, sposobnost osmišljanja, predstavitve opažanj in rezultatov, prepoznavanje soodvisnosti in povezovanje s teorijo in življenjskim okoljem.

Naša druženja bomo popestrili še s številnimi drugimi zabavnimi in nenavadnimi poskusi. Pouk temelji na praktičnem delu. Učenci ne potrebujejo učbenika ali delovnega zvezka.

Pri predmetu ni testov znanja in ustnega ocenjevanja znanja. Ocene bodo pridobljene iz izdelkov, eksperimentalnega dela, odnosa do dela, zanimanja, ustvarjalnosti in raziskovanja.

**ETNOLOGIJA – Kulturna dediščina in načini življenja**

Glavni poudarek in namen predmeta je v poznavanju kulturnih oblik (struktur) in vsakdanjega načina življenja. Pri tem učence navajamo k razumevanju razmerja med oblikami naše dediščine in sodobnim življenjem. Temelj je v poznavanju kulturnih oblik v domačem kulturnem okolju, primerjalno pa na celotnem slovenskem etničnem ozemlju ter tudi pri drugih narodih in ljudstvih. Učenci se bodo poglobili v raziskovanje različnih kultur in kulturne dediščine doma in po svetu.

Del pouka bo organiziran v obliki terenskega dela, kjer se bodo učenci seznanili z različnimi raziskovalnimi metodami: raziskovalna delavnica, terensko delo, intervjuji, ankete… Na terenu bomo obiskali muzeje, kulturne spomenike in ustanove iz domačega okolja. Spoznavali bomo kulinariko različnih kultur in določene jedi tudi pripravili.